Scott Winkler

Scott Kristian Winkler (født 22. februar 1990 i Asker, død 12. juni 2013 i Asker) var en norsk ishockeyspiller som fra 2009 spilte for Colorado College i USA. Winkler reiste over i 2007 og spilte juniorhockey for Cedar Rapids Roughriders i United States Hockey League i 2008–09, og så på Colorado College. Han ble «draftet» i 2008 av Dallas Stars, men spilte før det for moderklubben Frisk Asker. Winkler fikk også tre A-landslagskamper for Norge.

Han ble funnet død i foreldrehjemmet den 12. juni 2013.

Scott Winkler stiftelsen, Spirit of Hockey 
Etter hans død ble det opprettet en stiftelse til minne om ham. «Scott Winkler stiftelsen, Spirit of Hockey» har som formål å dele ut et årlig stipend til en ung hockeyspiller som har jobbet særlig hardt for å nå sine mål såvel sportslig som på skolen.

Referanser

Eksterne lenker 
 

Ishockeyspillere for Frisk Asker
Norske ishockeyspillere
Personer fra Asker kommune